kalixlouiis/myanmar-wikipedia-corpus huggingface dataset:
ဇွဲတွန်ရွာ ()သည် ပဲခူးတိုင်းဒေသကြီး (အရှေ့)၊ ပဲခူးခရိုင်၊ ကဝမြို့နယ်၊ ခမွန်ကျေးရွာအုပ်စု၌ တည်ရှိသည်။
ရွာနေရာကုတ်မှာ ၁၇၈၆၃၃ ဖြစ်သည်။
မုဒုရွာ ()သည် ပဲခူးတိုင်းဒေသကြီး (အရှေ့)၊ ပဲခူးခရိုင်၊ ကဝမြို့နယ်၊ မုဒုကျေးရွာအုပ်စု၌ တည်ရှိသည်။
ရွာနေရာကုတ်မှာ ၁၇၈၆၅၈ ဖြစ်သည်။
၂၀၁၄ သန်းခေါင်စာရင်းအရ မုဒုကျေးရွာအုပ်စုတွင် ကျား ၁၁၀၁ ဦး၊ မ ၁၂၆၆ ဦး၊ လူဦးရေ စုစုပေါင်း ၂၃၆၇ ဦးနေထိုင်သည်။
ဂွရွာ ()သည် ပဲခူးတိုင်းဒေသကြီး (အရှေ့)၊ ပဲခူးခရိုင်၊ ကဝမြို့နယ်၊ ဇွဲဘာကျေးရွာအုပ်စု၌ တည်ရှိသည်။
ရွာနေရာကုတ်မှာ ၁၇၈၆၃၅ ဖြစ်သည်။
၂၀၁၄ သန်းခေါင်စာရင်းအရ ဇွဲဘာကျေးရွာအုပ်စုတွင် ကျား ၇၄၉ ဦး၊ မ ၈၃၉ ဦး၊ လူဦးရေ စုစုပေါင်း ၁၅၈၈ ဦးနေထိုင်သည်။
အုန်းနှဲရွာ ()သည် ပဲခူးတိုင်းဒေသကြီး (အရှေ့)၊ ပဲခူးခရိုင်၊ ကဝမြို့နယ်၊ အုန်းနှဲကျေးရွာအုပ်စု၌ တည်ရှိသည်။
ရွာနေရာကုတ်မှာ ၁၇၈၆၇၃ ဖြစ်သည်။
၂၀၁၄ သန်းခေါင်စာရင်းအရ အုန်းနှဲကျေးရွာအုပ်စုတွင် ကျား ၃၇၃၃ ဦး၊ မ ၄၂၅၅ ဦး၊ လူဦးရေ စုစုပေါင်း ၇၉၈၈ ဦးနေထိုင်သည်။
ကမ်းမြောင်ရွာ သည် မြန်မာနိုင်ငံ၊ ပဲခူးတိုင်းဒေသကြီး၊ ပဲခူးခရိုင်၊ ကဝမြို့နယ်ရှိ ရွာတစ်ရွာ ဖြစ်သည်။
www.openstreetmap.orghttps://www.moi.gov.mm/local-info/3068 ကိုးကား ကဏ္ဍ:ကဝမြို့နယ်ရှိ ရွာများ။
ကျောက်ကလေးရွာ ()သည် ပဲခူးတိုင်းဒေသကြီး (အရှေ့)၊ ပဲခူးခရိုင်၊ ကဝမြို့နယ်၊ သဗြုကျေးရွာအုပ်စု၌ တည်ရှိသည်။
ရွာနေရာကုတ်မှာ ၁၇၈၆၂၂ ဖြစ်သည်။
ဘာဘရာ ပဲလ်ဗင် (; ; ၈ အောက်တိုဘာ ၁၉၉၃ မွေးဖွားPalvin Barbara's Hungarian biography ) သည် ဟန်ဂေရီ မော်ဒယ်တစ်ဦး ဖြစ်သည်။
ဘာဘရာ ပဲလ်ဗင် ကို ၁၉၉၃ ခုနှစ်၊ အောက်တိုဘာလ (၈) ရက်တွင် ဟန်ဂေရီနိုင်ငံ၊ ဘူဒါပတ်မြို့၌ မွေးဖွားသည်။
၂၀၁၆ ခုနှစ်တွင် Sports Illustrated သတင်းတိုက်၏ ရေကူးဝတ်စုံအထူးထုတ်တွင် အကောင်းဆုံးလူသစ် (Rookie of the Year) အဖြစ် သတ်မှတ် ခံရသည်။
Love မဂ္ဂဇင်းမှ ပြန်လည်ရိုက်ကူးသော ရှရွန်စတုန်း၏ Basic Instinct ဇာတ်ကားမှ ဇာတ်ဝင်ခန်းတစ်ခုတွင်လည်း ပါဝင်ခဲ့သည်။
အနုပညာ လမ်းကြောင်း ဘူဒါပတ်၏ လမ်းဘေးပွဲများမှတစ်ဆင့် အသက် (၁၃) နှစ်အရွယ်ကပင် ၂၀၀၆ ထုတ် Spur မဂ္ဂဇင်းအတွက် မျက်နှာဖုံးဓာတ်ပုံ ရိုက်ခွင့်ရသည်။
ထို့နောက်တွင် ပုံမှန်ပွဲထွက်ခွင့်ရစေရန် အာရှစာအုပ်ဈေးကွက်သို့ ခြေချသည်။
ထို့မှစ၍ လော်ဖစ်ရှယ်၊ ဗောက်ပေါ်တူဂီ၊ မာရီကလဲရာ၊ ဂလေးမော ဟန်ဂေရီ၊ အဲလီ၊ အဲလူရာ၊ ဟာပါစ်ဘဇာ မဂ္ဂဇင်းတို့တွင် မျက်နှာပုံသရုပ်ပြအနေဖြင့် ရိုက်ကူးခံရသည်။
အာမေနီ အိတ်ချိန်း၊ ဗစ်တိုးရီးယားစီးခရက် နှင့် ပူးအန်ဘဲဖက်ရှင်လုပ်ငန်းများမှပြုလုပ်သော ကြော်ငြာလှုပ်ရှားမှုများတွင် ပါဝင်ခဲ့သည်။
ဖေဖော်ဝါရီ ၂၀၁၂ တွင် လော်ရယ်ပဲရစ်၏ ထုတ်ကုန်သံတမန်တစ်ဦး ဖြစ်လာသည်။
၂၀၁၀ ခုနှစ် ဖေဖော်ဝါရီလတွင် မီလန်ဖက်ရှင်သတင်းပတ်၌ ပရာဒါ၏ ပြပွဲတွင် ဗွေဆော်ဦး ပါဝင်ခဲ့သည်။
လူးဝစ်ဗီတန်၊ မြူမြူ၊ နီနာ ရစ်စီ၊ အီမန်နူရယ် အန်ဂါရို၊ ခရစ်စတိုဖာ ကိန်း၊ ဂျူလီယန် မက်ဒေါ်နယ်၊ ဂျယ်ရမီ စကော့၊ ဂေးလ် ဒေကွန်၊ ဗီဗီယန် ဝက်စ်ဝုဒ် နှင့် ချနယ် ဖက်ရှင်ရှိုးများတွင်လည်း သရုပ်ပြခဲ့သည်။
၂၀၁၂ ခုနှစ်တွင် ဗစ်တိုးရီးယား စီးခရက်ဖက်ရှင်ရှိုးတွင်လည်းကောင်း၊ သတို့သမီးဝတ်စုံပြပွဲသတင်းပတ်တွင် ရိုဆာ ကလာရာ ဖန်တီးသည့် ဝတ်စုံများဖြင့် ဘာစီလိုနာတွင်လည်းကောင်း လမ်းလျှောက်ပြခဲ့သေးသည်။
ကိုးကား ပြင်ပလင့်များ တွစ်တာပေါ်ရှိ # Barbara Palvin အင်စတာဂရမ်ပေါ်ရှိ Barbara Palvin။
ကသိုဏ်း ဆိုသည်မှာ ပါဠိစကား ကသိဏ မှ ဆင်းသက်လာသည်။
အလုံးစုံ အကုန်အစင် တပြိုင်နက် ထင်မြင်အောင် ဆင်ခြင်ကြည့်ရှုအပ်သော အာရုံဟု အဓိပ္ပာယ်ရသည်။
ကသိုဏ်း (၁၀)ပါး တို့မှာ - (၁) ပထဝီကသိုဏ်း = မြေအဝန်း၊ (၂) အာပေါကသိုဏ်း = ရေအဝန်း၊ (၃) တေဇောကသိုဏ်း = မီးအဝန်း၊ (၄) ဝါယောကသိုဏ်း = လေအဝန်း၊ (၅) နီလကသိုဏ်း = အညိုရောင်အဆင်းကသိုဏ်း၊ (၆) ပီတကသိုဏ်း = ရွှေရောင်အဆင်းကသိုဏ်း၊ (၇) လောဟိတကသိုဏ်း = အနီရောင်အဆင်းကသိုဏ်း၊ (၈) ဩဒါတကသိုဏ်း = အဖြူရောင်အဆင်းကသိုဏ်း၊ (၉) အာကာသကသိုဏ်း = ကောင်းကင်ဟင်းလင်းပြင်ကသိုဏ်း၊ (၁၀) အာလောကကသိုဏ်း = အလင်းရောင်ကသိုဏ်း။
ကသိဏ ကမ္မဋ္ဌာန်း မှတ်ဖွယ် ဝဏ္ဏ − အဆင်းကသိုဏ်း၌ − ကဏှ − မည်းနက်သောအဆင်း၊ ဟရိတ − စိန်သောအဆင်းတို့ကိုလည်း ကြည့်ရှု၍ နိမိတ်ရနိုင်၏။
ဈာန်ရနိုင်၏။
ကဏှ − ကသိုဏ်း၊ ဟရိတ − ကသိုဏ်းတို့ကို နီလ − ကသိုဏ်းဟူ၍ပင် ခေါ်ဆိုရေတွက်အပ်၏။
ထိုနည်းတူ − ၁။
အဝါနှင့် နီးစပ်သော အလုံးစုံသော အဆင်းကသိုဏ်းတို့ကို အဝါ − ကသိုဏ်းဟူ၍ပင် ခေါ်ဆိုရေတွက်အပ်၏။
အနီနှင့် နီးစပ်သော အလုံးစုံသော အဆင်းတို့ကို အနီ − ကသိုဏ်းဟူ၍ပင် ခေါ်ဆိုရေတွက်အပ်၏။
အဖြူနှင့် နီးစပ်သော မွဲပြာပြာ ပြာစိမ်းစိမ်း စသော အလုံးစုံသော အဆင်းတို့ကို အဖြူ − ကသိုဏ်းဟူ၍ပင် ခေါ်ဆိုရေတွက်အပ်၏။
(လောက၌ မျက်စိဖြင့် မြင်မြင်သမျှ ကသိုဏ်းချည်းပင်တည်း၊ အရပ် (၁၀) မျက်နှာကို ဘယ်အရပ်ကိုဘဲ ကြည့်ကြည့် ကသိုဏ်းချည်းပင် မြင်ရတော့၏။
နိမိတ်ရအောင်သာ ကြည့်ရှု၍ ယူကြလေ။
) ကသိုဏ်းကို ကြည့်ရှုပွားများလိုသော ယောဂီပုဂ္ဂိုလ်သည် ကသိုဏ်း (၁၀) ပါးတို့တွင် မိမိစိတ် ချစ်ခင်နှစ်သက်တွယ်တာပုံရသော တစ်ခုခုသော ကသိုဏ်းကို ရှေးဦးစွာ ကြည့်ရှု၍ နိမိတ်ယူ၍ ဈာန် (၅) ပါးတို့ကို ဖြစ်စေရာ၏။
ကသိုဏ်းနိမိတ် တစ်ခုခုကို ရသည်ရှိသော် ကြွင်းကသိုဏ်းနိမိတ်တို့ကို အလွယ်တကူဖြင့်ပင် ရရှိနိုင်တော့၏။
ရှေးအတိတ်ကာလက အထုံဝသီ ပါရမီ အဓိကာရမရှိသော ပကတိသော ပုဂ္ဂိုလ်မှာ ပထဝီကသိုဏ်းလည်း ခက်ခဲသည်။
နိမိတ်ရခဲသည်။
ဝါယောကသိုဏ်း၊ အာလောကကသိုဏ်းတို့လည်း ခက်သည်။
ရေကသိုဏ်း၊ မီးကသိုဏ်း၊ ကောင်းကင်ကသိုဏ်းတို့လည်း တော်တော်လွယ်၏။
အလွယ်ဆုံးမှာ ဝဏ္ဏ − အဆင်းကသိုဏ်းတို့သာ၍ လွယ်၏။
အလုပ်ရ အကြည့်ရ လွယ်၏။
နိမိတ်ရလွယ်၏။
ဤဝဏ္ဏ − အဆင်းကသိုဏ်းတို့တွင်လည်း အာဒိကမ္မိက အဦးအစပုဂ္ဂိုလ်အား ထိန၊ မိဒ္ဓ ထိုင်းမှိုင်းခြင်းကို လျင်မြန်စွာကင်းကွာစေတတ်သော အလွန်စိတ်ဉာဏ်ကို ကြည်စေတတ်သော နိမိတ်မရခင် လမ်းခရီး၌ပင် အထည်ဝတ္ထု အဆင်းဟူသမျှကို အလိုရှိတိုင်း မြင်စေတတ်သော အလွန်တန်ခိုးအာနုဘော်ကြီးသော ကသိုဏ်းတို့တွင် အမြတ်ဆုံး၊ အကောင်းဆုံး၊ အသာဆုံးဟူ၍ ဘုရားရှင် ဧတဒဂ်ထားတော်မူသော ဩဒါတ − အဖြူကသိုဏ်းကို ရှေးဦးစွာ ပွားများခြင်းကို ငါတို့ လွန်စွာ နှစ်သက်၏။
The Voice Weekly သည် မြန်မာဘာသာဖြင့် အပတ်စဉ်စနေနေ့တိုင်း ထုတ်ဝေသော ဂျာနယ်တစ်စောင်ဖြစ်သည်။
မြန်မာ့နိုင်ငံရေးအပြောင်းအလဲများအား အဓိကထားရေးသားသော သတင်းစာတစ်စောင် ဖြစ်သည်။
၂၀၁၀ နိုဝင်ဘာလတွင် ဒေါ်အောင်ဆန်းစုကြည် နေအိမ်အကျယ်ချုပ်မှ လွတ်မြောက်လာသည့်သတင်းကို ခေါင်းကြီးပိုင်းတွင် ဖော်ပြခဲ့မှုဖြင့် Venus News၊ ပြည်သူခေတ်၊ မြန်မာပို့စ်၊ The Snap Shot၊ Myanmar Newsweek နှင့် ၇ ရက် နေ့စဉ်သတင်းစာ တို့နှင့်အတူ တစ်ပါတ်ခန့် ဂျာနယ်ရောင်းချထုတ်ဝေခွင့်ကို တားမြစ်ခံရဖူးသည်။
ထို့ပြင် ၂၀၁၂ ခုနှစ်တွင်လည်း ပြည်ထောင်စုဝန်ကြီးငါးဦး ဌာနပြောင်းရွေ့ရန် ထွက်ပေါ်နေသည့်သတင်းတွင် ခေါင်းကြီးပိုင်းတွင် ဖော်ပြခဲ့သောကြောင့် အစိုးရမှ ထုတ်ဝေခွင့် ပိတ်ပင်ခံရဖူးသည်။
ကိုးကား ပြင်ပလင့်များ တရားဝင်ဝက်ဘ်ဆိုဒ် Category:ရန်ကုန်မြို့ရှိ သတင်းမီဒီယာများ။
ဘုရင့်နောင်ဈေးသည် ရန်ကုန်မြို့၏ အနောက်မြောက်ပိုင်းတွင် တည်ရှိပြီး မြန်မာနိုင်ငံ၏ အကြီးဆုံး လယ်ယာထွက်ကုန်များ တင်ပို့ရောင်းချရာ ကုန်စည်ဒိုင်ကြီး ဖြစ်သည်။
ဘုရင့်နောင်ဈေးကို ၁၉၉၀ ခုနှစ်တွင် တည်ဆောက်ခဲ့ပြီး နှစ်ထပ်အဆောက်အဦများဖြစ်ကာ ကြမ်းပြင်အကျယ်သည် ၁၂၀၀ နှင့် ရှိသည်။
ဘုရင့်နောင်ဈေးသည် အစိုးရ၏ တရားဝင်ခွင့်ပြုချက်ဖြင့် ပဲအမျိုးမျိုးကို လက်ကားရောင်းချရာ တခုတည်းသောနေရာဖြစ်ပြီး ၂၀၀၇ ခုနှစ်တွင် နိုင်ငံခြားသို့ ပဲတင်ပို့မှုသည် ၁.၃၄ မီလီယံတန်ရှိပြီး အမေရိကန်ဒေါ်လာ ၇၅၀ မီလီယံရှိသည်။
မတ်ပဲသည် အဆိုပါဈေးတွင် အဓိကတင်ပို့သော ပဲတစ်မျိုးဖြစ်သည်။
၂၀၀၉ ခုနှစ် ဩဂုတ်လတွင် မတ်ပဲ၊ ကုလားပဲ၊ ပဲစင်းငုံ စသော ပဲ တန်လေးထောင်ခန့်သည် နေ့စဉ် ရောင်းဝယ်ဖောက်ကားမှု ဖြစ်နေသည်။
ထို့ပြင် ဘုရင့်နောင်ဈေးသည် မြန်မာနိုင်ငံရှိ ဒေသအသီးသီးသို့ ငပိငါးခြောက်များကို အဓိက လက်ကားရောင်းချရာ နေရာကြီးလည်း ဖြစ်သည်။
ဘုရင့်နောင်ဈေးကို အင်တာနက်အခြေပြု ကုန်သွယ်မှု သတင်းအချက်အလက်ကွန်ယက်၏ ဗဟိုအဖြစ် ဆောက်လုပ်ရန် ရည်ရွယ်ခဲ့ပြီး မြန်မာနိုင်ငံရှိ ကုန်စည်ဒိုင်များနှင့် ချိတ်ဆက်ထားကာ ဈေးနှုန်းတသတ်မှတ်တည်း တည်ငြိမ်စေရန် နိုင်ငံတကာဈေးနှုန်းများနှင့်အညီ ရောင်းချရသော ကုန်စည်ဒိုင်ကြီးအဖြစ် ဆောက်လုပ်နိုင်ရန် ရည်ရွယ်ခဲ့သည်။
လက်ရှိတွင် မြန်မာနိုင်ငံရှိ ကုန်စည်ဒိုင်များသည် တယ်လီဖုန်းများဖြင့်သာ ချိတ်ဆက် ရောင်းဝယ်နေကြသည်။
၂၀၀၈ ခုနှစ် အောက်တိုဘာလတွင် ဘုရင့်နောင်ဈေး၌ ပြည်တွင်းဈေနှုန်းများကို အချိန်နှင့်တပြေးညီ ပြသသော စနစ်တစ်ခု ရှိလာခဲ့သည်။
ဆီထွက်သီးနှံအမျိုးမျိုး၊ ကြက်သွန်နီ၊ ကြက်သွန်ဖြူ၊ အားလူး၊ ငရုတ်သီးစိမ်းတို့၏ ပြည်တွင်းနှင့် နိုင်ငံတကာဈေးနှုန်းများကိုလည်း မကြာမီ ထည့်သွင်းနိုင်မည်ဟု မျှော်မှန်းခဲ့ကြသည်။
၂၀၀၉ ခုနှစ် ဩဂုတ်လတွင် မြန်မာနိုင်ငံပဲမျိုးစုံနှင့် နှမ်းကုန်သည်များအသင်းသည် ပြည်တွင်းနှင့် ပြည်ပမှ အရောင်းအဝယ်များအားလုံးကို ဘုရင့်နောင်ဈေးတွင်သာ အပြီးသတ်ပြုလုပ်ရန် လိုလားခဲ့ကြသည်။
ကိုးကား Burma Markets Information Daily ကဏ္ဍ:ရန်ကုန်မြို့ရှိ အဆောက်အအုံများ။
သွေးစုပ်မြေ စာအုပ်သည် စာရေးဆရာ ရွှေဥဒေါင်း၏ ဘာသာပြန် စာအုပ်တစ်ခု ဖြစ်ပြီး မူရင်းစာရေးဆရာ Upton Sinclair ၏ The Jungle စာအုပ်ကို ဘာသာပြန်ဆိုရေးသားထားခြင်း ဖြစ်သည်။
အဓိကဇာတ်ဆောင်ဖြစ်သူ ယူရဂီသည် ဥရောပတိုက်အစွန်အဖျား နိုင်ငံငယ်လေးတစ်ခုဖြစ်သော လစ်သူယေးနီးယားနိုင်ငံမှ အမေရိကန်နိုင်ငံ ချီကာဂိုမြို့သို့ ရေကြည်ရာမြက်နုရာရှာဖွေသောအားဖြင့် မိသားစုလိုက် ပြောင်းရွှေ့အလုပ်လုပ်ကိုင်ကြရာတွင် အလုပ်ရှင်များ၏ အမျိုးမျိုးအဖုံဖုံသော ဂုတ်သွေးစုပ်မှုများ ငွေကြေးရှိသူများ၏ လိမ်ညာလှည့်စားမှု၊ မတရားပြုလုပ်မှုများကြောင့် မိသားစုတစုလုံးပြိုကွဲကွာ ဘဝပျက်ခဲ့ရပုံအကြောင်း နှင့် အလုပ်သမားလူတန်းစား၏ တော်လှန်သောသဘောတရားဖြစ်ထွန်းလာပုံအကြောင်းများကို ရေးဖွဲ့ထားသော ဝတ္ထုတစ်ပုဒ်ဖြစ်သည်။
သာမာဝတီ သည် ဥတေနမင်းကြီး၏ မိဖုရားဖြစ်သည်။
ဂေါတမမြတ်စွာဘုရားရှင်လက်ထက်တွင် အသာဆုံး အမြတ်ဆုံး မေတ္တာရှင် (မေတ္တာဝိဟာရီ) ဧတဒဂ်ဘွဲ့ ပိုင်ရှင်လည်း ဖြစ်သည်။
ငယ်ဘဝ သာမာဝတီသည် ဘဒ္ဒဝတီသူဌေးကြီး၏ သမီးဖြစ်၏။
ယင်နာရောဂါဘေးရန်ကြောင့် မိဘဖြစ်သူများနှင့်အတူ ကောသမ္ဗီသို့ ရှောင်ပြေးလာခဲ့သည်။
ကောသမ္ဗီရှိ ဖခင်၏ မိတ်ဆွေဖြစ်သူ ဃောသကသူဌေးထံသို့ ရှေးရှူ၍ လာခဲ့သော်လည်း လမ်းခုလပ်မှာပင် မိဘနှစ်ပါးတို့ ဆုံးပါးသွားခဲ့ရသည်။
ထိုမြို့ရှိ မိတ္တသူကြွယ်သည် သာမာဝတီအား သမီးအရင်းသဖွယ် စောင့်ရှောက်သဖြင့် ခိုကိုးရာရခဲ့သည်။
ထို့နောက်တွင်မူ ဃောသကသူဌေးနှင့် တွေ့သဖြင့် မိတ္တသူဌေးက ခွင့်ပြုသဖြင့် ဖခင်၏ မိတ်ဆွေထံတွင် သမီးရင်းပမာ နေခဲ့ရသည်။
မင်းမိဖုရား ဖြစ်လေပြီ ကောသမ္ဗီပြည်တွင် စည်ကားစွာကျင်းပသော နက္ခတ်သဘင်သို့ သာမာဝတီလည်း အစေအပါးဖြစ်သူ ခုဇ္ဇုတ္တရာ တို့နှင့်အတူ သွားရောက်ခဲ့၏။
ထိုအခါ ဥတေန မင်းကြီး မြင်၍ မြတ်နိုးတော်မူသဖြင့် မိဖုရားအရာ မြှောက်ခဲ့သည်။
သာမာဝတီ၏ မေတ္တာတရား သာမာဝတီသည် နန်းတော်အတွင်း နေရသော်လည်း ခုဇ္ဇုတ္တရာက ပြန်လည်ဟောပြသည့် တရားများကို နာကြားပြီး မေတ္တာတရားနှင့် နေထိုင်သည်။
မြတ်စွာဘုရားအား အငြိုးထားကာ အမုန်းပွားနေသူ ဥတေနဘုရင်၏ မိဖုရားတစ်ပါးဖြစ်သည့် မာဂဏ္ဍီသည် သာမာဝတီအား ပျက်စီးရာကို အမြဲတမ်းလုပ်ဆောင်နေသူပင် ဖြစ်သည်။
သို့သော်လည်း သာမာဝတီမိဖုရားကတော့မူ မြတ်စွာဘုရား၏ အဆုံးအမများအတိုင်း အမျက်ဒေါသထွက်ဖို့ဝေးစွ မာဂဏ္ဍီအပေါ် မေတ္တာမျှပင် မပျက်ချေ။
နံရံက လေသာပြတင်းပေါက် သာမာဝတီမိဖုရားသည် ထီးနန်းနှင့် နေရသည့် ဘုရင့်မိဖုရားကြီးတစ်ဦး ဖြစ်သည့်အားလျော်စွာ သာမန်အရပ်သူများကဲ့သို့ မြတ်စွာဘုရားအား လွတ်လပ်စွာ ဖူးမြော်ဖို့ရာ အခွင့်မရဘဲ ရှိလေသည်။
ထို့ကြောင့် မြတ်စွာဘုရားရှင်နှင့် သံဃာတော်များ ဆွမ်းခံထွက်ခိုက် ဖူးမြော်နိုင်ရန် လေသာပြတင်းပေါက်ငယ်တစ်ခု ဖောက်ကာ ဖူးမြော်၏။
ဤသည်ကို မာဂဏ္ဍီမိဖုရားက သိရှိပြီး ဥတေနဘုရင်ကြီးအား ကုန်းချောစကားကို ဆိုလေသည်။
မင်းကြီးလည်း သာမာဝတီအား ပြတင်းပေါက်ဖောက်ရသည့် အကြောင်းကို မေးလေရာ မိဖုရားလည်း ခုဇ္ဇုတ္တရာမှတစ်ဆင့် တရားတော်များကို နာကြားရပုံမှ စ၍ မြတ်စွာဘုရားဆွမ်းခံထွက်သည့်အခါတိုင်း ပြတင်းပေါက်မှတစ်ဆင့် ဖူးမြော်ရပုံတို့ကို ရိုးသားမှန်ကန်စွာ ဖြေကြားလေသည်။
မင်းကြီးလည်း မိဖုရား၏ ရိုးသားဖြောင့်မတ်မှုကို သဘောကျကာ မြတ်စွာဘုရားအား ဖူးမြော်နိုင်စေရန် ပိုမိုကောင်းမွန်သည့်ပြတင်းပေါက်တို့ကို တပ်ဆင်ပေးလေသည်။
စောင်းအတွင်းက မြွေ ဥတေနမင်းကြီးသည် သာမာဝတီ၏ နန်းဆောင်သို့ သူ၏ ဟတ္ထိကန္တစောင်းကိုလက်မှကိုင်ကာ မာဂဏ္ဍီနှင့်အတူ ဝင်လာသည်။
ထို့နောက် သလွန်ပေါ်တွင်ထိုင်ကာ စောင်းကို အနားတွင်ထားလေသည်။
ဤအခါတွင်လည်း မာဂဏ္ဍီသည် နဂိုကတည်းက စောင်းအတွင်းထည့်လာခဲ့သော မြွေကို လွှတ်ပေးကာ ကြောက်ရွံ့ထိတ်လန့်ဟန်ပြ၍ သာမာဝတီအား မင်းကြီးကို လုပ်ကြံသည်ဟု စွပ်စွဲလေသည်။
မင်းကြီးလည်း အမျက်ထွက်ကာ သာမာဝတီအားမြားဖြင့်ပစ်လေသည်။
သို့သော် သာမာဝတီသည် မိမိအား မကောင်းကြံသူနှင့် အထင်လွဲကာ အမျက်ထွက်နေသူများကို မေတ္တာထားလျက်ပင် ရှိ၏။
ထိုသို့ပစ်လွှတ်လိုက်သောအခါ "မိမိ၏ ဦးခေါင်းထက်သို့ ဗုဒ္ဓသည် ကြွရောက်သီတင်းသုံးပါစေ၊ မိမိသည် မိခင်ဖခင်များ၊ ကျေးဇူးရှင် မိတ္တသူကြွယ်၊ ဃောသကသူဌေး၊ ဥတေနမင်းကြီး၊ မာဂဏ္ဍီတို့မှအစ သတ္တဝါအားလုံးအပေါ် ညီမျှသော မေတ္တာထားပါ၏။
ဤသစ္စာစကားကြောင့် မြားသည် မိမိကို မထိုးဖောက်ပါစေသတည်း" ဟု သစ္စာဓိဋ္ဌာန်ဆုတောင်းရာ မြားသည် လားရာ၏ ပြောင်းပြန်လှည့်ကာ မင်းကြီးထံ သို့သွားလေရာ "မင်းကြီး ဘေးကင်းပါစေသတည်း" ဟု ဆုတောင်းရာ မြားသည် အောက်သို့ကျလေသည်။
မင်းကြီးလည်း မေတ္တာရှင်အပေါ် အထင်လွဲမိသည်ကို ခွင့်လွှတ်ပါရန် တောင်းပန်လေသည်။
မေတ္တာဖြင့် အနိုင်ယူခဲ့သော သာမာဝတီ၏ မေတ္တာတရားသည် အလွန်ပင် ကြည်ညိုဖွယ် ဖြစ်ပေသည်။
သာမာဝတီအား မီးဖြင့်ရှို့ခြင်း ဘုရင်ကြီး တောကစားထွက်နေခိုက် မာဂဏ္ဍီသည် မအောင်မမြင် ဖြစ်နေသည့် အကြံအစည်ကို ဆက်လက်အကောင်အထည် ဖော်လေသည်။
မိဖုရားနှင့် အစေအပါးတို့သည် နန်းဆောင်ပေါ်ဝယ်ရှိချိန်တွင် နန်းဆောင်အား မီးရှို့ကာ သတ်လေရာ မိဖုရားတို့လည်း မလွတ်နိုင်တော့ဘဲ ဖြစ်လေသည်။
နောက်ဆုံးအချိန်တွင် သာမာဝတီနှင့် အစေအပါးတို့ သည် ဘုရား၏ အဆုံးအမဖြင့် မေတ္တာပွားကာ အသက်ဆုံးရှုံးကြရလေသည်။
သာမာဝတီ၏ ဝဋ်ကြွေး လေအဟုန်ကို ခွင်းကာလာသော မြားကိုပင် ပြန်လှည့်စေနိုင်သော မေတ္တာရှင်သည် မီးဖြင့် လောင်မြိုက်ကာ ဆုံးရှုံးရသည်မှ အံ့ဖွယ်ဖြစ်ပေသည်။
ဝဋ်မှာအမြဲ ငရဲမှာအပ ဆိုသည့်စကားအတိုင်း ဝဋ်ကြွေးရှိလျှင် ပြန်လည်ပေးဆပ်ရမည် ဖြစ်၏။
ရှေးဘဝက အကုသိုလ်ကံသည် မကောင်းသောအကျိုးကို ပေးမြဲဖြစ်၏။
အကျိုးပေးမည့်အချိန်သာ အတိအကျမသိရသည်သာ ရှိ၏။
သာမာဝတီသည် အတိတ်ဘဝက နန်းတွင်းသူတစ်ဦး ဖြစ်၏။
ထိုနန်းတွင်းသူသည် အပေါင်းအပါတို့နှင့် မြစ်အတွင်းဆင်းကာ ရေကစား၏။
ရေကစားတက်လာရာ ချမ်းအေးလှသဖြင့် မြက်ချုံကို မီးရှို့ကာမီးလှုံလေသည်။
ထိုမြက်ချုံအတွင်းဝယ် ဘုရင်မင်းမြတ်ကိုးကွယ်နေသည့် ပစ္စေကဗုဒ္ဓါတစ်ပါးသည် နိရောဓသမာပတ်ဝင်စားလျက်ရှိသည်ကို မြင်ရသောအခါ ဘုရင်၏ရာဇဒဏ်ကို ကြောက်သဖြင့် ကြံမိကြံရာ ကြံကုန်၏။
ထို့နောက် ထင်းတုံးထင်းစတို့ဖြင့် ပစ္စေကဗုဒ္ဓါကို ပြာကျအောင် ရှို့၏။
ပစ္စေကဗုဒ္ဓါ၏ အသက်ကို အန္တရာယ်ပြု၍ မရသော်လည်း ဒုတိယအကြိမ် ပြုခဲ့သည့် အကုသိုလ်သည် အကျိုးပေးခဲ့ရာ ငရဲ၌ အနှစ်တစ်သိန်းကျခံရပြီး ဘဝပေါင်းတစ်ရာတိုင်တိုင် မီးလောင်ကျွမ်းကာ သေဆုံးကြရပေသည်။
ဧတဒဂ်ရခြင်း သာမာဝတီမိဖုရားသည် မေတ္တာတရားကြီးမားစွာ သည်းခံခွင့်လွှတ်သဖြင့် မြတ်စွာဘုရားရှင်သည် သူမအား အသာဆုံး အမြတ်ဆုံး မေတ္တာရှင် ဧတဒဂ်ဘွဲ့ကို ပေးအပ်ခဲ့လေသည်။
thumb|မြတ်စွာဘုရားအား သုဇာတာ ဃနာနို့ဆွမ်းကပ်လှူနေပုံ သုဇာတာ သည် ဂေါတမမြတ်စွာဘုရားရှင်လက်ထက်အခါတွင် ပထမဆုံးသရဏဂုံတည်သည့်အရာတွင် ဧတဒဂ်ရခဲ့သည်။
သုဇာတာသည် ဥရုဝေလတောအနီး သေနာနိဂုံးမှ သူဌေးကြီးသေနိယ၏ သမီးဖြစ်သည်။
သူဌေးကြီး၏ သမီးတွင် ယသဆိုသည့် သားတစ်ယောက် ရှိလေသည်။
သူဌေးသမီး သုဇာတာသည် ပထမကိုယ်ဝန်တွင် သားယောက်ျားလေးကို မွေးဖွားပါက ညောင်ပင်စောင့် နတ်မင်းအား ဗလိနတ်စာဖြင့် ပူဇော်မည်ဟု ကတိပေးခဲ့သည်။
သားလေး မွေးလာသည့်အခါတွင်လည်း ဗလိနတ်စာ ကျွေးသည့်အမှုကို ယခုသားဖြစ်သူ အသက်နှစ်ဆယ်ကျော်လာသည့်တိုင် တစ်ကြိမ်မျှ မပျက်မကွက် ပြုခဲ့ပေသည်။
ထိုနေ့ကား ထူးခြား၏။
သုဇာတာသည် ရွှေခွက်ထဲသို့ နို့ဃနာတို့ကို ထည့်ကာ ညောင်ပင်သို့လာခဲ့သည်။
ညောင်ပင်သို့ ရောက်သောအခါ ဘုရားရှင်သည် မလှုပ်မယှက် ငြိမ်သက်ကာနေသည်ကို မြင်လေသော် ညောင်ပင်စောင့်နတ်မင်း အမှတ်ဖြင့် "အရှင် ဤရွှေခွက်နှင့်တကွ နို့ဃနာတို့ကို လှူဒါန်းပါတယ်၊ ရွှေခွက်ကိုပါယူပြီး အလိုရှိရာ ကြွနိုင်ပါတယ်" ဟု ပြောဆိုလျှောက်ထား၏။
ထို့နောက်တွင် ဦးချကာ ပြန်လာခဲ့လေသည်။
ထိုနေ့ညနေ နေမဝင်မီတွင် မြတ်စွာဘုရားရှင်သည် မာရ်နတ်ကို အောင်တော်မူပြီး မိုးသောက်ယံတွင် ဘုရားဖြစ်တော်မူခဲ့သည်။
ထို့နောက်တွင် သုဇာတာ၏ သားဖြစ်သူ ယသသည် မြတ်စွာဘုရားထံတွင် ရဟန်းပြုသွားကြောင်း သိရှိရလေသည်။
သားပျောက်၍ အရှာထွက်သွားသည့် ဖခင်ဖြစ်သူလည်း ဘုရားရှင်၏ တရားကို နာကြားရကာ သရဏဂုံ တည်လေသည်။
နောက်တစ်နေ့မနက် ဘုရားရှင်နှင့်အတူ သံဃာတော်များ ကြွလာ၍ ဆွမ်းဆက်ကပ်လှူဒါန်း၏။
ဘုရားရှင်၏ တရားတော်များနာကြားရသည့်အခါ ချွေးမဖြစ်သူနှင့် သုဇာတာတို့သည် သောတာပန် များ ဖြစ်ခဲ့သည်။
နောင်အခါ မြတ်စွာဘုရားသည် ဧတဒဂ်ဆုများ ချီးမြှင့်သောအခါ သုဇာတာသည်လည်း အမျိုးသမီးများအနက် ပထမဦးစွာ သရဏဂုံတည်သည့်အရာတွင် အသာဆုံးအမြတ်ဆုံး ဆုကိုရခဲ့သည်။
ဆက်စပ်ဖတ်ရှုရန် သုဇာတာစေတီတော် ကိုးကား Category:ဗုဒ္ဓဝင် ပုဂ္ဂိုလ်များ။
သုပ္ပဝါသာ သည် ဂေါတမဘုရားရှင်၏ သာသနာဝယ် အမွန်အမြတ်ကို ပေးလှူရာတွင် ဧတဒဂ်ရ အမျိုးသမီးဖြစ်သည်။
လာဘ်လာဘပေါများသည့်အရာတွင် ဧတဒဂ်ရသည့် ရှင်သီဝလိ၏ မယ်တော်လည်း ဖြစ်သည်။
သုပ္ပဝါသာသည် သားဖြစ်သူကို ရှေးဘဝဝဋ်ကြွေးကြောင့် ခုနစ်နှစ်ကျော် ကိုယ်ဝန်လွယ်ခဲ့ရသည်။
ရှင်သီဝလိသည်လည်း ပဋိသန္ဓေနေရခြင်း ဆင်းရဲဒုက္ခကို ကြောက်ရွံ့ကာ ရှင်သာရိပုတ္တရာအား ဥပဇ္ဈာယ်ထား၍ ရှင်သာမဏေပြု၏။
ဆံချအပြီးတွင် အရဟတ္တဖိုလ်ဆိုက်ကာ ရဟန္တာအရှင်သူမြတ် ဖြစ်ခဲ့သည်။
ဆက်စပ်ဖတ်ရှုရန် သီဝလိထေရ် ကိုးကား Category:ဗုဒ္ဓဝင် ပုဂ္ဂိုလ်များ။
ဗြဟ္မဝိဟာရ လေးပါးဆိုသည်မှာ မေတ္တာ၊ ကရုဏာ၊ မုဒိတာ၊ ဥပေက္ခာ ဟူသော တရားလေးပါးဖြစ်သည်။
ဤတရားများသည် ဗြဟ္မာနတ်တို့၏ နေထိုင်ပုံသဘာဝနှင့် တူညီသဖြင့် “ဗြဟ္မဝိဟာရ” ဟု အမည်တွင်သည်။
ထို့ပြင် ၎င်းတို့ကို “ဗြဟ္မစိုရ်တရား” ဟုလည်း ခေါ်ဆိုသည်။
ဤတရားများသည် သတ္တဝါတစ်ဦးချင်းကို ဖြစ်စေ၊ အများကို ဖြစ်စေ၊ အကန့်အသတ်မရှိဘဲ ရှုပွားနိုင်သောကြောင့် “အပ္ပမညာ လေးပါး” (အကန့်အသတ်မရှိသော တရားလေးပါး) ဟုလည်း ခေါ်ဝေါ်သည်။
ဗြဟ္မစိုရ်တရားလည်းကြည့်ပါ။
၁. မေတ္တာဘာဝနာ မေတ္တာဘာဝနာသည် သတ္တဝါတစ်ဦးကို ဖြစ်စေ၊ အများကို ဖြစ်စေ အာရုံပြု၍ “စိတ်ဆင်းရဲ ကင်းပါစေ၊ ကိုယ်ဆင်းရဲ ကင်းပါစေ၊ ဘေးရန်ကင်းပါစေ၊ ခန္ဓာ့ဝန်ကို ကျန်းမာချမ်းသာစွာ ဆောင်ရွက်နိုင်ပါစေ” ဟူသော ဆန္ဒဖြင့် အကြိမ်ကြိမ် နှလုံးသွင်းခြင်းဖြစ်သည်။
လက္ခဏာ (သဘောလက္ခဏာ)= သတ္တဝါတို့၏ အကျိုးစီးပွားကို ကျင့်သုံးဆောင်ရွက်ခြင်း သို့မဟုတ် အကျိုးစီးပွားဟူသော အဖို့အစုကို ဖြစ်စေခြင်းသဘောရှိသည်။
ရသ (ကိစ္စရသ)= သတ္တဝါတို့၏ အကျိုးစီးပွားကို ကပ်၍ ဆောင်ရွက်ပေးခြင်း ကိစ္စရှိသည်။
ပစ္စုပဋ္ဌာန် (ထင်ရှားပုံ)= ရန်ငြိုးကို ပယ်ဖျောက်တတ်သော သဘောတရားဟု ယောဂီဉာဏ်၌ ထင်ရှားသည်။
သို့မဟုတ် ရန်ငြိုးပျောက်ခြင်းဟူသော အကျိုးကို ဖြစ်စေတတ်သည်။
ပဒဋ္ဌာန် (နီးသောအကြောင်း)= သတ္တဝါတို့၏ မြတ်နိုးဖွယ်ရာကိုသာ ရှုမြင်တတ်သော ယောနိသောမနသိကာရသည် နီးစွာသော အကြောင်းဖြစ်သည်။
သမ္ပတ္တိ (ပြည့်စုံခြင်း)= ဗျာပါဒ (ဒေါသ) ၏ ငြိမ်းခြင်းဖြစ်သည်။
ဝိပတ္တိ (ပျက်စီးခြင်း)= တွယ်တာတပ်မက်ခြင်း (သိနေဟ) ၏ ဖြစ်ပေါ်ခြင်းဖြစ်သည်။
(ဝိသုဒ္ဓိ၊၁၊၃၁၁။
) မေတ္တာသည် အဒေါသစေတသိက်ဖြစ်ပြီး၊ မေတ္တာပထမဈာန်တွင် နာမ်တရား (၃၄) ပါဝင်သည်။
ကရုဏာဘာဝနာ ကရုဏာဘာဝနာသည် ကိုယ်စိတ်ဆင်းရဲနေသော သတ္တဝါတစ်ဦးကို ဖြစ်စေ၊ အများကို ဖြစ်စေ အာရုံပြု၍ “ဆင်းရဲဒုက္ခအပေါင်းမှ လွတ်မြောက်ပါစေ” ဟူသော ဆန္ဒဖြင့် အကြိမ်ကြိမ် နှလုံးသွင်းခြင်းဖြစ်သည်။
လက္ခဏာ= သတ္တဝါတို့၏ ဆင်းရဲဒုက္ခကို ပယ်ရှားလိုသော သဘောရှိသည်။
ရသ= သူတစ်ပါး၏ ဆင်းရဲဒုက္ခကို သည်းမခံနိုင်ဘဲ ပယ်ရှားလိုခြင်း ကိစ္စရှိသည်။
ပစ္စုပဋ္ဌာန်= သတ္တဝါတို့ကို မညှဉ်းဆဲခြင်း (အဝိဟိံသာ) ကို ဖြစ်စေတတ်သည်။
သို့မဟုတ် ဝိဟိံသာ၏ ဆန့်ကျင်ဘက်အဖြစ်ဖြင့် ယောဂီဉာဏ်၌ ထင်ရှားသည်။
ပဒဋ္ဌာန်= ဆင်းရဲဒုက္ခဖြင့် ညှဉ်းပန်းနှိပ်စက်ခံနေရသော သတ္တဝါတို့၏ ကိုးကွယ်အားထားရာမရှိမှုကို ရှုမြင်တတ်သော ယောနိသောမနသိကာရသည် နီးစွာသော အကြောင်းဖြစ်သည်။
သမ္ပတ္တိ= ဝိဟိံသာ (ဒေါသ) ၏ ငြိမ်းအေးခြင်းဖြစ်သည်။
ဝိပတ္တိ= ဒုက္ခိတသတ္တဝါတို့အပေါ်၌ သောကဖြစ်ခြင်းဖြစ်သည်။
) ကရုဏာပထမဈာန်တွင် မေတ္တာဈာန်၏ နာမ်တရား (၃၄) ပေါင်းကရုဏာစေတသိက် တစ်လုံးထပ်တိုးပြီး (၃၅) ဖြစ်သည်။
မုဒိတာဘာဝနာ မုဒိတာဘာဝနာသည် ကိုယ်စိတ်ချမ်းသာနေသော သတ္တဝါတစ်ဦးကို ဖြစ်စေ၊ အများကို ဖြစ်စေ အာရုံပြု၍ “မိမိတို့ တရားသဖြင့် ရရှိထားသော ပစ္စည်းဥစ္စာများ၊ အောင်မြင်မှု၊ ကျော်ဇောမှုများ မဆုတ်ယုတ်ကြပါစေ” ဟူသော ဆန္ဒဖြင့် အကြိမ်ကြိမ် နှလုံးသွင်းခြင်းဖြစ်သည်။
လက္ခဏာ= သူတစ်ပါး၏ စည်းစိမ်ဥစ္စာ ကုံလုံပြည့်စုံမှုကို ကြည်ရွှင်ဝမ်းမြောက်ခြင်း သဘောရှိသည်။
ရသ= သူတစ်ပါး၏ စည်းစိမ်ဥစ္စာကို မငြူစူခြင်း သို့မဟုတ် ဣဿာ (ငြူစူခြင်း) ကို ပယ်ဖျက်ခြင်း ကိစ္စရှိသည်။
ပစ္စုပဋ္ဌာန်= သူတစ်ပါး၏ စည်းစိမ်ဥစ္စာ သို့မဟုတ် သမထ၊ ဝိပဿနာကုသလဓမ္မတို့၌ မမွေ့လျော်မနှစ်သက်ခြင်း (အရတိ) ကို ပယ်ဖျောက်တတ်သည်ဟု ယောဂီဉာဏ်၌ ထင်ရှားသည်။
ပဒဋ္ဌာန်= သတ္တဝါတို့၏ စည်းစိမ်ကုံလုံပြည့်စုံမှုကို ရှုနိုင်သော ယောနိသောမနသိကာရသည် နီးစွာသော အကြောင်းဖြစ်သည်။
သမ္ပတ္တိ= အရတိ၏ ပျောက်ငြိမ်းခြင်းဖြစ်သည်။
ဝိပတ္တိ= ကာမဂုဏ်မှီသော ဂေဟသိတပီတိဖြင့် ကြည်ရွှင်ဝမ်းမြောက်ခြင်းဖြစ်သည်။
) မုဒိတာပထမဈာန်တွင် မေတ္တာဈာန်၏ နာမ်တရား (၃၄) ပေါင်းမုဒိတာစေတသိက် တစ်လုံးထပ်တိုးပြီး (၃၅) ဖြစ်သည်။
ဥပေက္ခာဘာဝနာ ဥပေက္ခာဘာဝနာသည် သတ္တဝါတစ်ဦးကို ဖြစ်စေ၊ အများကို ဖြစ်စေ အာရုံပြု၍ “သတ္တဝါတို့သည် ကံသာလျှင် ကိုယ်ပိုင်ဥစ္စာရှိကြသည်” ဟူသော ဆန္ဒဖြင့် အကြိမ်ကြိမ် နှလုံးသွင်းခြင်းဖြစ်သည်။
လက္ခဏာ= သတ္တဝါတို့၌ အလယ်အလတ်သဘောရှိသော အခြင်းအရာအားဖြင့် ဖြစ်ခြင်းသဘောရှိသည်။
ရသ= သတ္တဝါတို့၌ ဥဒါသိန်အားဖြင့် ညီမျှမှုကိုသာ ရှုခြင်း ကိစ္စရှိသည်။
ပစ္စုပဋ္ဌာန်= သတ္တဝါတို့၌ မုန်းခြင်း (ပဋိဃ)၊ ချစ်ခြင်း (အာနုနယ) တို့ကို ငြိမ်းစေခြင်းကို ဖြစ်စေတတ်သည်။
ပဒဋ္ဌာန်= “သတ္တဝါတို့သည် ကံသာလျှင် ကိုယ်ပိုင်ဥစ္စာရှိကြသည်။
အဘယ်သူ၏ အလိုအားဖြင့် ချမ်းသာမည်၊ ဆင်းရဲမှ လွတ်မည်၊ စည်းစိမ်မှ မရွေ့လျောဘဲ ရှိမည်နည်း” ဟူသော ကမ္မဿကတဉာဏ်ဖြင့် ရှုတတ်ခြင်းသည် နီးစွာသော အကြောင်းဖြစ်သည်။
သမ္ပတ္တိ= မုန်းခြင်း၊ ချစ်ခြင်းတို့၏ ငြိမ်းခြင်းဖြစ်သည်။
ဝိပတ္တိ= ကာမဂုဏ်မှီသော ဉာဏ်မဲ့မောဟနှင့် ယှဉ်သော ဥပေက္ခာ၏ ဖြစ်ခြင်းဖြစ်သည်။
(ဝိသုဒ္ဓိ၊၁၊၃၁၁-၃၁၂။
) ဥပေက္ခာဗြဟ္မဝိဟာရ၏ တရားကိုယ်မှာ တတြမဇ္ဈတ္တတာ စေတသိက်ဖြစ်ပြီး၊ ဥပေက္ခာဗြဟ္မဝိဟာရဈာန်တွင် နာမ်တရား (၃၁) ပါဝင်သည်။
ဗြဟ္မဝိဟာရ လေးပါး၏ ကွာခြားချက်နှင့် ဖြန့်ကြက်မှု မေတ္တာ= “ဘေးရန်ကင်းပါစေ၊ စိတ်ဆင်းရဲကင်းပါစေ၊ ကိုယ်ဆင်းရဲကင်းပါစေ၊ ချမ်းသာပါစေ” ဟူသော (၄) ချက်ဖြင့် ပွားများပြီး၊ ဖြန့်ကြက်မှု (၅၂၈) မျိုးရှိသည်။
ကရုဏာ= “ဆင်းရဲဒုက္ခမှ လွတ်မြောက်ပါစေ” ဟူသော (၁) ချက်ဖြင့် ပွားများပြီး၊ ဖြန့်ကြက်မှု (၁၃၂) မျိုးရှိသည်။
မုဒိတာ= “ရရှိပြီးသော စည်းစိမ်မှ မရွေ့လျောပါစေ” ဟူသော (၁) ချက်ဖြင့် ပွားများပြီး၊ ဖြန့်ကြက်မှု (၁၃၂) မျိုးရှိသည်။
ဥပေက္ခာ= “သတ္တဝါတို့သည် ကံသာလျှင် ကိုယ်ပိုင်ဥစ္စာရှိကြသည်” ဟူသော (၁) ချက်ဖြင့် ပွားများပြီး၊ ဖြန့်ကြက်မှု (၁၃၂) မျိုးရှိသည်။
ဗြဟ္မဝိဟာရ၏ အကျိုးများ ဗြဟ္မဝိဟာရတရားများကို ဈာန်အဆင့်သို့ ဆိုက်အောင် ပွားများသော ယောဂီသည် အောက်ပါ အကျိုး (၁၁) ပါးကို ရရှိသည်- ချမ်းသာစွာ အိပ်စက်ရခြင်း၊ ချမ်းသာစွာ နိုးထရခြင်း၊ မကောင်းသော အိပ်မက်မမက်ရခြင်း၊ လူတို့၏ ချစ်ခင်မြတ်နိုးမှု ခံရခြင်း၊ နတ်တို့၏ ချစ်ခင်မြတ်နိုးမှု ခံရခြင်း၊ နတ်တို့၏ စောင့်ရှောက်မှု ခံရခြင်း၊ မီး၊ အဆိပ်၊ လက်နက်တို့မှ အန္တရာယ်ကင်းရခြင်း၊ စိတ်တည်ကြည်မှု လျင်မြန်စွာ ရရှိခြင်း၊ မျက်နှာအဆင်း ကြည်လင်ခြင်း၊ မတွေမဝေဘဲ စုတေရခြင်း၊ မဂ်ဖိုလ်မရလျှင် ဗြဟ္မာပြည်သို့ လားရခြင်း။
နိဗ္ဗာနဂါမိနိပဋိပဒါ - ပဉ္စမတွဲ - ဖားအောက်တောရဆရာတော် ဆက်စပ်ဖတ်ရှုရန် ဗြဟ္မဝိဟာရနိဒ္ဒေသပိုင်း ကိုးကား ကဏ္ဍ:ဗုဒ္ဓဘာသာ ဝေါဟာရများ ကဏ္ဍ:ပါဠိဝေါဟာရများ Category:ဝိပဿနာ။
စိတ္တသူကြွယ် သည် ဂေါတမဘုရားရှင်လက်ထက် သာသနာတော်တွင် တရားစာပေရေးရာများ ဟောပြောတတ်သောအရာတွင် ဧတဒဂ်ရသည့် အမျိုးသားဖြစ်သည်။
ရှေးဘဝက ဆုတောင်း ပဒုမုတ္တရဘုရားလက်ထက် အချိန်မှာ ဤဘဒ္ဒကမ္ဘာမှ ကမ္ဘာတစ်သိန်းထက်ကာလ ပဒုမုတ္တရဘုရားရှင်လက်ထက်တွင်ဖြစ်သည်။
ဟံသာဝတီဟု အမည်ရသော တိုင်းပြည်တွင် စိတ္တသူကြွယ်သည် မြတ်သောအမျိုး၌ ဖြစ်လေသည်။
ပဒုမုတ္တရဘုရားရှင်သည် ဒါယကာတစ်ယောက်ကို တရားစာပေဟောပြောတတ်သောအရာ၌ ဧတဒဂ်ထားသည်ကို မြင်သော် အလှူအတန်းပေးကာ မိမိလည်း ထိုသူကဲ့သို့ ဖြစ်ချင်ပါသည်ဟု ဆုတောင်းခဲ့သည်။
ကဿပဘုရားရှင်လက်ထက် ကဿပဘုရားရှင် လက်ထက်တော်အခါက စိတ္တသူကြွယ်သည် မုဆိုးဘဝ၌ ဖြစ်ခဲ့ရသည်။
တောထဲဝယ် သားငါးအရှာထွက်လာသော မုဆိုးသည် ဘုရားရှင်၏ တပည့်သားတစ်ယောက်ကို မြင်လေသည်။
ထိုအခါ မုဆိုးက အိမ်မှဆွမ်းကို ယူကာ ဆွမ်းလှူလေသည်။
ထို့နောက် ပန်းနံ့သာတို့ဖြင့် လှူဒါန်းပူဇော်ခဲ့သည်။
မုဆိုးလည်း "အကျွန်ုပ်သည် ပန်းလှူရသော အမှုကို နှစ်သက်သည်။
နှစ်သက်သည့် ပန်းလှူရသော ကောင်းမှုကို ပြုရသည့်အတွက် သံသရာဝယ် ဖြစ်လေရာ ဘဝတိုင်းတွင် များစွာသော လာဘ်ကာရတို့ ရရှိကာ အဆင်းငါးပါးရှိသော ပန်းမိုးသည် ကောင်းကင်မှ ရွာပါစေ" ဟု ဆုတောင်း၏။
ဘုရားတပည့်သားတော် အရှင်လည်း ပြည့်စေဟု ဆုပေးလေသည်။
အရှင်လည်း မုဆိုး၏ အလိုကိုသိသဖြင့် ဒွတ္တိံ သာကာရ ကမ္မဋ္ဌာန်းကို သင်ပေးလေသည်။
ဒကာမုဆိုးလည်း အသက်ရှင်သမျှ ကာလပတ်လုံး ကုသိုလ်ကောင်းမှု ပြု၏။
သေလွန်သော် နတ်ပြည်သို့ ရောက်လေသည်။
သူပြုခဲ့သော ကောင်းမှုကုသိုလ်၏ အကျိုးသည် အကျိုးပေးမြန်ပေသည်။
နတ်ပြည်၌ ဖြစ်သော ခဏလေးတွင်ပင် သူ၏ဗိမာန်ဝယ် နတ်ပန်းမိုးသည် ဒူးဆစ်မျှ မြုပ်အောင် ရွာလေသည်။
သူ၏ ပန်းပူဇော်ရသော ကုသိုလ်တို့၏ အကျိုးကြောင့် အခြားသော နတ်တို့၏ အဆင်းထက် သာလွန်လေသည်။
အနာဂါမ်ဖြစ်ခြင်း ကဿပဘုရားရှင်လက်ထက်မှစကာ နတ်ဘဝ၊ လူ့ဘတို့၌သာ ကျင်လည်ခဲ့ကာ ဂေါတမဘုရားရှင်လက်ထက်တွင် စိတ္တသူကြွယ်ဟူ၍ ဖြစ်လေသည်။
စိတ္တသူကြွယ်သည် မဂဓတိုင်း၊ မစ္ဆိကသဏ္ဍပြည်တွင် သူဌေးမျိုး၌ ဖြစ်လေသည်။
မွေးဖွားသောခဏ၌ပင် အဆင်းငါးပါးရှိသော ပန်းမိုးတို့သည် တိုင်းပြည်လုံးအနှံ့ ပုဆစ်ဒူးမျှကျွံအောင် ပန်းမိုးရွာလေသည်။
ပြည်လုံးအနှံ့ ပန်းမိုးရွာသည်ကို အကြောင်းပြု၍ အမည်ကို စိတ္တဟု မှည့်လေသည်။
စိတ္တသူကြွယ်သူ အရွယ်ရောက်သော် အိမ်ရာတည်ထောင်သည်။
ဖခင်သူဌေးကြီး ကွယ်လွန်၍ အမွေဆက်ခံသောအခါ မစ္ဆိကသဏ္ဍပြည်၏ သူဌေးကြီး ဖြစ်လာသည်။
တစ်နေ့သောအခါတွင် ပဥ္စဝဂ္ဂီငါးဦးတို့တွင် တစ်ဦးဖြစ်သော မဟာနာမထေရ်ကို ဖူးတွေ့ရလေသည်။
ထိုအခါ ကြည်ညိုကာ အမ္ပါဋကာရာမ ဟု အမည်တွင်သော ဥယျာဉ်တွင် ကျောင်းဆောက်လုပ်လှူဒါန်းကာ အလုပ်အကျွေးပြုလေသည်။
အရှင်မဟာနာမသည် စိတ္တသူကြွယ်အား တရားဟောသောအခါ အကျွတ်တရားရကာ အနာဂါမ် ဖြစ်လေသည်။
ဘုရာရှင်အား ဖူးမြော်ခြင်း အနာဂါမ်ဖြစ်သော်လည်း ဘုရားရှင်အား တွေ့ကာ ဖူးမြော်ဖူးခြင်း မရှိသေးပေ။
မစ္ဆိကသဏ္ဍနှင့် ရာဇဂြိုဟ်ပြည်သည် ယူဇနာသုံးဆယ် ကွာဝေး၏။
ဘုရားဖူးသွားရန် ပစ္စည်းလေးပါးတို့ကို လှည်းပေါ်တင်လေ၏။
ထို့ပြင် မိမိနှင့်အတူ ဘုရားအတူဖူးရန် ဘုရားဖူးပရိသတ်တို့ကိုခေါ်၏။
ပရိသတ် နှစ်ထောင်ဖြင့် ခြံရံကာ ရာဇဂြိုဟ်သို့ ဘုရားဖူး သွားလေသည်။
သွားရာ ခရီးလမ်းတလျှောက်တွင် နတ်တို့သည် ပူဇော်ကြလေသည်။
ဘုရားရှင်ထံသို့ ရောက်၍ ရှိခိုးပူဇော်သောအခါ အဆင်းငါးပါးရှိသော ပန်းမိုးတို့သည် ရွာလေသည်။
စိတ္တသူကြွယ်သည် အယနတရားကို ကြိုက်နှစ်သက်၏။
ဘုရားရှင်သည် ဒါယကာ ကြိုက်နှစ်သက်တတ်သော အယနတရားခြောက်ပါးကို အကျယ်တဝင့် ဟောပြောတော်မူသည်။
သူဌေးလည်း ဘုရားရှင်ထံတွင် လဝက်ခန့် နေ၍ အလှူအတန်း ပြုခဲ့သည်။
ဘုရားရှင်နှင့် ရဟန်းသံဃာတော်တို့အား လှူတန်းပြီး၍ ပြန်လာရာ အလွတ်ဖြစ်နေသော လှည်းငါးရာတို့သည် နတ်တို့၏ ရတနာ ခုနစ်ပါးတို့ဖြင့် ပြည့်လေသည်။
ပညာရှိတို့၏ အကျင့်သုံးပါးနှင့် ပြည့်စုံခြင်း စိတ္တသူကြွယ်သည် ပညာရှိ၏။
ပညာရှိတို့၏ အကျင့်ကို ကျင့်၏။
ပိဋကတ်သုံးပုံကို စ-လယ်-ဆုံး သုံးပါးစလုံး မွှေနှောက်ချောက်ချားစေနိုင်သည်။
စိတ္တသူကြွယ် ပြည့်စုံသည့် ပညာရှိတို့၏ အကျင့်သုံးပါးတို့မှာ - (၁) သူ့မေးခွန်းကို အသင့်အားဖြင့် သိသာအောင် ဖြေတတ်ခြင်း။
(၂) မိမိလည်း အသင့်အားဖြင့် ဖြေသာနိုင်အောင် သူတပါးကိုလည်း မေးတတ်ခြင်း။
(၃) အသင့်အားဖြင့် သိသာအောင် ဖြေလေသော်လည်း နှစ်လိုဝမ်းမြောက်စွာဖြစ်ကာ ကောင်းချီးပေးတတ်ခြင်း။
ဧတဒဂ်ရခြင်း တခါသော် ဘုရားတပည့်သားတော်တို့အား သူကြွယ်သည် တစ်ခုသော ပြဿနာကို မေးလေသည်။
နိရောဓသမာပတ်ဝင်စားသူသည် စိတ်မရှိ၊ သေသောသူသည်လည်း စိတ်မရှိ။
ထိုနှစ်ခုတွင် ထူးခြားချက်ကို ဖြေပေးရန် ဖြစ်လေသည်။
ဘုရားတပည့်သားတော်တို့၏ အဖြေမှာ သေသောသူသည် အသက်ဣန္ဒြေမရှိ။
မျက်စိ၊ နား၊ ပါး စသည်တို့ဖြင့် ဖောက်ပြန်၏။
နိရောဓသမာပတ်ဝင်စားသူသည် အသက်ဣန္ဒြေရှိ၏။
သို့သော် မျက်စိ၊ နား၊ ပါး စသည်တို့ဖြင့် မဖောက်ပြန်ဟု ဖြေကြား၏။
သူကြွယ်လည်း အဖြေကို အလွန်နှစ်သက်၏။
ချီးမွမ်းထောပနာပြုကာ ပစ္စည်းလေးပါးတို့ဖြင့်လှူဒါန်းလေသည်။
မြတ်စွာဘုရားရှင်သည် သူကြွယ်၏ ပညာကျေးဇူးတို့ကို အကြောင်းပြု၍ တရားစကားကို ဆိုတတ်သော ဒါယကာတို့တွင် ဧတဒဂ် ပေးတော်မူခဲ့သည်။
သလ္လေခ ဆိုသည်မှာ ကိလေသာများ ခေါင်းပါးအောင် ခြစ်ထုတ်ဖယ်ရှားသည့် အကျင့် ဖြစ်သည်။
လူတို့သည် မိမိတို့၏ စိတ်ကို ဆုံးမမည်ဆိုပါက သလ္လေခသုတ်ကို နာယူကျင့်သုံးသင့်သည်။
ဘုရားရှင် ဟောကြားတော်မူခြင်း သလ္လေခသုတ္တန်ကို မြတ်စွာဘုရားရှင်သည် ဇေတဝန်ကျောင်းတော် တွင် ဟောကြားတော် မူခဲ့သည်။
မြတ်စွာဘုရားရှင်၏ တပည့်သားတော်တစ်ဦးဖြစ်သည့်ရှင်မဟာစုန္ဒ၏ မေးခွန်းကို အကြောင်းပြု ဟောကြားသည့် သုတ္တန်လည်း ဖြစ်သည်။
သလ္လေခ (၄၄)ပါး (၁) ငါသည် ရက်စက်ကြမ်းကြုတ်သူ မဖြစ်ရ။
သနားကြင်နာတတ်သူ ဖြစ်ရမည်။
(၂) ငါသည် သူများအသက်ကို သတ်ဖြတ်သူ မဖြစ်စေရ။
သတ်ဖြတ်ခြင်းမှ ရှောင်ကြဉ်သူ ဖြစ်ရမည်။
(၃) ငါသည် သူများဥစ္စာ ခိုးယူသူ မဖြစ်စေရ။
ခိုးယူခြင်းမှ ရှောင်ကြဉ်သူ ဖြစ်ရမည်။